Бернхард Шлинк

**Бернхард Шлинк** (Bernhard Schlink); 6 јули 1944 година, Гросдорнберг кај Билефелд e германски правник и книжевник, авторот на бестселерот *Читачот*.

## Животопис
Таткото на авторот, Едмунд Шлинк, бил професор по теологија во Хајделберг, неговата тетка Базилеа Шлинк била основач на евангелистичкиот ред, а дедо му, Вилхелм Шлинк, бил професор по механика. Неговиот брат Вилхелм Шлинк бил професор по историја на уметноста на Универзитет во Фрајбург. Во детството живеел во Хајделберг.

Шлинк студирал на правниот факултет на Универзитетот во Хајделберг и на Слободниот универзитет во Берлин. Работел како асистент на универзитетите во Дармштат, Билефелд и во Фрајбург. Во 1975 година докторорал во Хајделберг (тема на дисертацијата: *Abwägung im Verfassungsrecht*, објавена 1976 година), титулата професор ја стекнал во 1981 година во Фрајбург (со трудот на тема *Die Amtshilfe. Ein Beitrag zu einer Lehre von der Gewaltenteilung in der Verwaltung*.

Од 1982 до 1991 година бил професор на јавно право на Универзитетот во Бон, а од 1991 година професор на јавно и социјално право и филозофија на правото на Универзитет во Франкфурт на Мајна. Од 1992 до 2009 држел катедра за јавно право и филозофија на праворо на Хумболтов универзитет во Берлин, каде што го наследил Кристоф Мелер.

Денас живее во Беркшир во (Масачусетс) и Берлин.

## Книжевна кариера

Во 1987 година Бернхард Шлинк боравел на Универзитетот во Екс ан Прованс каде бил  поканет и престојувал три месеци кај пријателот Валтер Поп. Двајцата биле страсни читатели на крими романи и решиле самите да напишат книга. Нивниот роман *Правдата на Зелб* е за настаните сврзани за шеесетосмогодишниот приватен детектив Герхард Зелб. 
По успех на ова дело следеле: криминалистичкиот роман *[[Гордиев јазол]]*, кој во 1989 година бил награден со наградата Фридрих Глаузер, *Измамата на Зелб* (награда Deutscher Krimi Preis) и *Смртта на Зелб*.

Романот *Читачот* станал исклучително популарен, бил прогласуван за книга на година, преведен е на повеќе од 40 светски јазици. Овој роман бил наградуван со повеќе меѓународни награди, а во 2008 година во режија на Стивен Долдри бил екранизиран.
Неговата збирка раскази *Бекства од љубови* исто така станала бестселер, а според расказот *Другиот* Ричард Ајр направил филм со глумците Лијам Нисон, Антонио Бандерас и Лора Лини.

## Дела

Стручна правна литература 
* *Основна на правото. Државно право II* со Бод Пирот, 27 
Müller, Хајделберг
* *Полициско право и право на чување на поредок со право за собирање* со Михаел Книзел и Бод Пирот

Белетристика

* 1987 *Правдата на Зелб*
* 1988 *Гордиев јазол*
* 1992 *Измамата на Зелб*
* 1995 *Читачот*
* 2000 *Бекствата од љуови* 
* 2001 *Смртта на Зелб*
* 2006 *Враќањето дома*
* 2008 *Викенд*
* 2010 *Летни лаги*
* 2011 *Мисли за пишувањето. Хајделбершки предавања за поетиката*.

Есеи 
* 2000 *Татковината како утопија*
* 2005 *Огледи – за политиката, правото, пишување и веровање*
* 2007 *Вината од минатото, Прилози за една германска тема*

## Наводи

Категорија:Германски писатели
Категорија:Германски правници
Категорија:Германски филозофи
Категорија:Луѓе од Хајделберг
Категорија:Луѓе од Билефелд
Категорија:Офицери на Орденот за заслуги за СР Германија
Категорија:Живи луѓе
Категорија:Родени во 1944 година